ליגת הכדורגל של קוריאה הצפונית

ליגת הכדורגל של קוריאה הצפונית (הנגול: 최상급축구련맹전; הנג'ה: 最上級蹴球聯盟戰) היא ליגת הכדורגל הבכירה של קוריאה הצפונית אשר נערכת מאז 1960.

בשל מעמדה הפוליטי של המדינה, כמדינה קומוניסטית מסוגרת, אין בה שוק העברות מפותח ונאסר על פי החוק הצפון קוריאני לבצע העברות מקבוצת כדורגל אחת לשנייה, אף בתוככי המדינה. כאשר קבוצות הכדורגל מסתמכות על האקדמיות לכדורגל. ההתאחדות של צפון קוריאה היא חברה בקונפדרציית הכדורגל של אסיה. אלופת הליגה מתמודדת בגביע הנשיא של הקונפדרציה האסייאתית.

בשנים 1960–2009 הליגה הבכירה נקראה בשם "התחרויות החדשניות לכושר הטכני". ב-2010 הוקמה ליגת העל הצפון קוריאנית כמחליפת הליגה הקודמת ובשנת 2018 שינתה את שמה לליגת העל בכדורגל.

היסטוריה

מקורות (1960 - 2010) 
בתחילה, כל הספורט במדינת צפון קוריאה היה על בסיס חובבני, כאשר התחרויות נקראו "התחרויות החדשניות לכושר הטכני" (הנגול: 기술혁신경기대회; הנג'ה: 技術革新競技大會) שהתקיימו כמה פעמים בשנה, החל משנות ה-60.

בשנת 1977, הספורט במדינה עבר רפורמה, ונוצרו מועדוני ספורט מקצוענים במגוון ענפים, שהחתימו את שחקניהם על חוזים תמורת תשלום. מאז החלה תחרות אליפות שנתית שנקראה "האליפות הלאומית", שהתקיימה בחודש ספטמבר בכל שנה.

בנוסף מתקיימות תחרויות נוספות במדינה במקביל:
 החל משנת 1972 מתקיים תחרות גביע שנתי שנקרא בהתחלה "אליפות הכדורגל של DPR קוריאה" שנקרא גם "גביע הרפובליקה". בהמשך, החל מ-2013 מתקיימת תחרות גביע נוספת שנקראת "גביע הוויבול".
 "פרס מנגיונגדאי למשחקי ספורט", שמתקיים בכל שנה במרץ-אפריל החל מ-2002, על מנת לכבד את יום הולדתו של קים איל-סונג
 "פרס פקטוסאן למשחקי ספורט" שמתקיים כל שנה בפברואר החל מ-2010, על מנת לכבד את יום הולדתו של קים ג'ונג-איל
 "פרס פוצ'ונבו למשחקי לפיד הספורט" שמתקיים כל שנה ממאי עד יוני החל מ-2010 על מנת לציין את קרב פצ'ונבו.
 "פרס אוסנדוק למשחקי ספורט" שמתקיים כל שנה בדצמבר לזכרה של קים סונג-סוק, אשתו של קים איל-סונג, שהיה בעבר גם התחרות העיקרית במדינה להוקי קרח ומשחקי חורף אחרים, והכדורגל התווסף אליו ב-2015.

התקופה המקצוענית (החל מ-2010) 
החל משנת 2010, הליגה הלאומית לאליפות המדינה בגברים נקראה "הליגה הבכירה בכדורגל" (הנגול: 최상급축구련맹전; הנג'ה: 最上級蹴球聯盟戰), אך עדיין התקיימה ביחד עם האליפות הלאומית בענפי ספורט אחרים. אליפות זו התקיימה בפעם האחרונה ב-2017, לאחר מכן הוחלפה בתחרות חדשה "ליגת העל בכדורגל של DPR קוריאה" (הנגול: 조선민주주의인민공화국 1부류축구련맹전; הנג'ה: 朝鮮民主主義人民共和國 一部流蹴球聯盟戰), שהתקיימה לראשונה במתכונת סיבובים של בית-חוץ, כמו שמקובל ברוב מדינות העולם.

כל מועדון ספורט - הכולל את מחלקת הכדורגל שלו - מחולק ל-3 רמות: רמה ראשונה, רמה שנייה ורמה שלישית. הקבוצות ברמה הראשונה הם מקצועניות לחלוטין שמשחקות בליגה הגבוהה ביותר בענף מסוים - במקרה של כדורגל זה הליגה הראשונה (ליגת העל), והליגה השנייה שנחשבות לרמה הראשונה בכדורגל. הקבוצות ברמה השנייה משתתפות בליגות הנמוכות יותר, אם כי הן יכולות לעלות לליגות הגבוהות יותר ברמה הראשונה, תלוי בהישגים שלהן. קבוצות הספורט ברמה השלישית לא יכולות לקחת חלק בתחרויות המקצועניות, כיוון שהן חובבניות לחלוטין, לרוב קבוצות ששייכות לעובדים בחברות שונות במשק.

אלופות הליגה

"התחרויות החדשניות לכושר הטכני"
השיטה המדויקת הייתה לא ידועה.

הליגה הבכירה בכדורגל

ליגת העל בכדורגל של DPR קוריאה

טבלת אליפויות

קישורים חיצוניים 

 אלופות הליגה באתר myfootballfacts

קוריאה הצפונית: כדורגל
קוריאה הצפונית